**Jalkapallon Euroopan-mestaruuskilpailujen 2016 loppuottelu** pelattiin 10. heinäkuuta 2016 Stade de Francen stadionilla Saint-Denis'ssä, Ranskassa. Ottelussa ratkaistiin jalkapallon Euroopan-mestaruuskilpailujen 2016 voittaja. Loppuottelussa kohtasivat Portugali, joka oli toista kertaa historiansa aikana loppuottelussa, ja isäntämaa Ranska, joka oli voittanut turnauksen kahdesti aiemmin.

Portugali voitti ottelun jatko-ottelun jälkeen 1–0 saavuttaen maan ensimmäisen Euroopan-mestaruuskilpailujen mestaruuden. Se ei hävinnyt turnauksessa yhtään ottelua.

Tausta
------

Vuoden 2016 loppuottelu oli Ranskan historian kolmas; se oli voittanut vuoden 1984 loppuottelussa kotikisoissaan Espanjan, ja vuoden 2000 loppuottelussa Italian. Ottelu oli Portugalille maan historian toinen loppuottelu, joista edellinen oli ollut vuoden 2004 hävitty loppuottelu Kreikkaa vastaan.

Ottelun ennakkosuosikki oli isäntämaa Ranska, jota brittiläislehti *The Guardian* piti turnauksen "mukaansatempaavimpana" joukkueena.

Tie loppuotteluun
-----------------

|  Portugali | Kierros |  Ranska |
| --- | --- | --- |
| Vastustaja | Tulos | Lohkovaihe | Vastustaja | Tulos |
|  Islanti | 1–1 (K) | Ottelupäivä 1 |  Romania | 2–1 (K) |
|  Itävalta | 0–0 (K) | Ottelupäivä 2 |  Albania | 2–0 (K) |
|  Unkari | 3–3 (V) | Ottelupäivä 3 |  Sveitsi | 0–0 (V) |
| **Lohko F:n kolmas**

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Unkari | 3 | 1 | 2 | 0 | 6 | 4 | +2 | **5** |
|  Islanti | 3 | 1 | 2 | 0 | 4 | 3 | +1 | **5** |
| **Portugali** | 3 | 0 | 3 | 0 | 4 | 4 | 0 | **3** |
|  Itävalta | 3 | 0 | 1 | 2 | 1 | 4 | −3 | **1** |

 | Lopputulokset | **Lohko A:n voittaja**

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| **Ranska** | 3 | 2 | 1 | 0 | 4 | 1 | +3 | **7** |
|  Sveitsi | 3 | 1 | 2 | 0 | 2 | 1 | +1 | **5** |
|  Albania | 3 | 1 | 0 | 2 | 1 | 3 | −2 | **3** |
|  Romania | 3 | 0 | 1 | 2 | 2 | 5 | −3 | **1** |

 |
| Vastustaja | Tulos | Pudotuspelit | Vastustaja | Tulos |
|  Kroatia | 0–1 (jo.) (V) | Neljännesvälierät |  Irlanti | 2–1 (K) |
|  Puola | 1–1 (3–5) (rp.) (V) | Puolivälierät |  Islanti | 5–2 (K) |
|  Wales | 2–0 (K) | Välierät |  Saksa | 0–2 (V) |

Ottelu
------

### Ensimmäinen puoliaika

Ranska ei tehnyt kokoonpanoonsa muutoksia ja se käytti samaa 4–2–3–1 -järjestelmää kuin Saksaa vastaan välierässä. Järjestelmä oli toiminut hyvin turnauksen parhaan maalintekijän Antoine Griezmannin kannalta, joka oli tehnyt viisi maalia tällä järjestelmällä. Moussa Sissoko pelasi tärkeää tasapainoittavaa roolia keskikentällä ja puolustaja Samuel Umtiti esiintyi kolmatta kertaa maajoukkueessa. Portugali käytti 4–4–2 diamond -muodostelmaa ja teki kaksi muutosta edelliseen otteluun: Pepe palasi avauskokoonpanoon oltuaan sivussa loukkaantumisen takia välieräottelusta Walesia vastaan, ja William Carvalho pelasi Danilon sijasta keskikentän pohjalla. Portugali käytti ottelussa punaista kotiasuaan ja Ranska pelasi tummansinisissä väreissä. Portugali voitti kolikonheiton ja aloitti pelin.

Ottelun ensimmäinen laukaus tuli Portugalille neljän minuutin kohdalla, kun Nani ampui pallon yli maalin. Ranskan ensimmäinen paikka tuli Sissokolle, joka ampui volleyn maalin yli katsomoon. Kahdeksannella minuutilla Dimitri Payet taklasi rajusti portugalilaiskapteeni Cristiano Ronaldoa polveen ja tämä jäi makaamaan kentän pintaan. Ronaldo pystyi jatkamaan ottelua hetken aikaa, mutta joutui polvivammansa vuoksi jättämään pelin 25. minuutilla. Hänet korvasi Ricardo Quaresma. Ranskan Moussa Sissoko oli hyvässä vireessä ja sai monta tilannetta ensimmäisen puolen tunnin aikana. Ensimmäinen puoliaika päättyi 0–0 lukemissa Ranskan hallitessa palloa 55 prosenttisesti.

### Toinen puoliaika

Toisen puoliajan alussa Ranskalla oli muutama maalintekopaikka, kun Sissoko ja Paul Pogba pääsivät laukomaan, mutta Pepe esti Sissokon laukauksen ja Pogba ampui yli maalin. Ranska teki ensimmäisen vaihtonsa 59. minuutilla, kun Kingsley Coman tuli Dimitri Payetin tilalle. Samalla Ranska vaihtoi ryhmitystään enemmän 4–4–2 -muotoon, jossa Coman pelasi vasemmalla laidalla. Ottelun siihen mennessä paras maalintekopaikka tuli 66. minuutilla, kun Griezmann puski Comanin keskityksestä noin kuuden metrin etäisyydeltä yli maalin. Heti tämän jälkeen Portugali teki toisen vaihtonsa ja João Moutinho korvasi Adrien Silvan. Ottelu oli Moutinholle 90:s Portugalin paidassa. André-Pierre Gignac tuli Olivier Giroudin tilalle 78. minuutilla, ja samalla Portugali vaihtoi Éderin Renato Sanchesin paikalle. Portugalilla oli tilaisuus mennä johtoon ottelun 80. minuutilla, kun Nanin keskitys oli mennä maaliin, mutta maalivahti Hugo Llorisin pelastus ja jatkotilanteesta aiheutunut torjunta piti tilanteen tasoissa. Sissoko ampui kaukolaukauksen muutama minuutti tämän jälkeen, mutta Rui Patrício venyi torjuntaan. Varsinaisen peliajan paras maalintekopaikka tuli Ranskalle lisäajan viimeisellä minuutilla, jolloin Gignac laukaisi pallon vasempaan tolppaan.

### Jatko-ottelu

Jatko-ottelun ensimmäisellä puoliajalla tuli muutama erikoistilanne: 97. minuutilla Portugali sai vapaapotkun 25 metristä, mutta maalia kohti palloa puskenut Pepe oli paitsioasemassa. Tämän jälkeen Ranska sai kaksi kulmapotkua, jotka kuitenkaan eivät tuottaneet tulosta. 108. minuutilla Raphael Guerreiron laukaus osui ylärimaan. Noin minuutti tämän jälkeen vaihdosta kentälle tullut Éder laukoi pallon rangaistusalueen ulkopuolelta vasempaan alakulmaan ohi maalivahti Llorisin. Heti maalin jälkeen Ranska vaihtoi kentälle hyökkääjä Anthony Martialin keskikenttäpelaaja Sissokon tilalle. Ranskan viimeinen tilanne tuli lisäajan viimeisellä minuutilla, kun Martial pääsi kuljettamaan palloa rangaistusalueelle ja laukomaan, mutta pallon pomppiessa Gignacille tämä oli paitsioasemassa. Rui Patrício viivytteli vapaapotkun antamisessa ja sai keltaisen kortin. Vapaapotkun jälkeen tuomari puhalsi pelin päättyneeksi.

### Tiedot


|  |  |  |  |  |  |
| --- | --- | --- | --- | --- | --- |
| 10. heinäkuuta 2016 | Portugali  | 1–0 (ja.) |  Ranska | Stade de France, Saint-Denis |  |
| 21.00 |
| Éder Maali 109' | Raportti |  | **Yleisömäärä:** 75 868 **Tuomari:** Englanti Mark Clattenburg |

|  |  |
| --- | --- |
| 




}}

**Portugali**
 | 




}}

**Ranska**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| GK | **1** | Rui Patrício | Keltainen kortti 120+2 minuutilla 120+2' |
| RB | **21** | Cédric | Keltainen kortti 34 minuutilla 34' |
| CB | **3** | Pepe |
| CB | **4** | José Fonte | Keltainen kortti 119 minuutilla 119' |
| LB | **5** | Raphael Guerreiro | Keltainen kortti 95 minuutilla 95' |
| DM | **14** | William Carvalho | Keltainen kortti 98 minuutilla 98' |
| CM | **16** | Renato Sanches |  | Vaihdettu penkille 79 minuutin jälkeen 79' |
| CM | **23** | Adrien Silva |  | Vaihdettu penkille 66 minuutin jälkeen 66' |
| CM | **10** | João Mário | Keltainen kortti 62 minuutilla 62' |
| CF | **17** | Nani |
| CF | **7** | Cristiano Ronaldo (c) |  | Vaihdettu penkille 25 minuutin jälkeen 25' |
| **Vaihtopelaajat:** |
| FW | **20** | Ricardo Quaresma |  | Vaihdettu kentälle 25 minuutin jälkeen 25' |
| MF | **8** | João Moutinho |  | Vaihdettu kentälle 66 minuutin jälkeen 66' |
| FW | **9** | Éder |  | Vaihdettu kentälle 79 minuutin jälkeen 79' |
| **Valmentaja:** |
| Fernando Santos |

 |  | 

|  |  |
| --- | --- |
| GK | **1** | Hugo Lloris (c) |
| RB | **19** | Bacary Sagna |
| CB | **21** | Laurent Koscielny | Keltainen kortti 107 minuutilla 107' |
| CB | **22** | Samuel Umtiti | Keltainen kortti 80 minuutilla 80' |
| LB | **3** | Patrice Evra |
| CM | **15** | Paul Pogba | Keltainen kortti 115 minuutilla 115' |
| CM | **14** | Blaise Matuidi | Keltainen kortti 97 minuutilla 97' |
| RW | **18** | Moussa Sissoko |  | Vaihdettu penkille 110 minuutin jälkeen 110' |
| LW | **8** | Dimitri Payet |  | Vaihdettu penkille 58 minuutin jälkeen 58' |
| SS | **7** | Antoine Griezmann |
| CF | **9** | Olivier Giroud |  | Vaihdettu penkille 78 minuutin jälkeen 78' |
| **Vaihtopelaajat:** |
| MF | **20** | Kingsley Coman |  | Vaihdettu kentälle 58 minuutin jälkeen 58' |
| FW | **10** | André-Pierre Gignac |  | Vaihdettu kentälle 78 minuutin jälkeen 78' |
| FW | **11** | Anthony Martial |  | Vaihdettu kentälle 110 minuutin jälkeen 110' |
| **Valmentaja:** |
| Didier Deschamps |

 |

|  |
| --- |
| **Paras pelaaja:**
Pepe (Portugali)
**Avustavat erotuomarit:**
Simon Beck (Englanti)
Jake Collin (Englanti)
**Neljäs erotuomari:**
Viktor Kassai (Unkari)
**Lisätuomarit:**
Anthony Taylor (Englanti)
Andre Marriner (Englanti)
**Varatuomari:**
György Ring (Unkari) |

Lähteet
-------

1. 1 2  Who is the referee? UEFA EURO 2016 appointments *UEFA.com*.  10.6.2016. Union of European Football Associations. Viitattu 10.7.2016. (englanniksi)
2. 1 2 3  Tactical Line-ups – Portugal v France (.pdf) *UEFA.com*.  10.7.2016. Viitattu 10.7.2016. (englanniksi)
3. ↑  Ronay, Barney: Euro 2016: why France are favourites and would be popular champions *The Guardian*.  8.7.2016. Viitattu 11.7.2016. (englanniksi)
4. 1 2 3 4  UEFA EURO 2016 – Portugal–France *UEFA.com*.  10.7.2016. Viitattu 11.7.2016. (englanniksi)

Aiheesta muualla
----------------

* Jalkapallon Euroopan-mestaruuskilpailujen 2016 kotisivu (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Jalkapallon Euroopan-mestaruuskilpailut 2016 |
| --- |
|  |
| Vaiheet | 
* Karsinnat
* Lohkovaihe
	+ Lohko A
	+ Lohko B
	+ Lohko C
	+ Lohko D
	+ Lohko E
	+ Lohko F
* Pudotuspelit
* Loppuottelu

 |
|  |
| Yleistä | 
* Tilastot
* Televisiointi
* Kokoonpanot

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Jalkapallon Euroopan-mestaruuskilpailut |
| --- |
|  |
| Turnaukset | 
* Ranska 1960
* Espanja 1964
* Italia 1968
* Belgia 1972
* Jugoslavia 1976
* Italia 1980
* Ranska 1984
* Saksa 1988
* Ruotsi 1992
* Englanti 1996
* Belgia ja Alankomaat 2000
* Portugali 2004
* Itävalta ja Sveitsi 2008
* Puola ja Ukraina 2012
* Ranska 2016
* Eurooppa 2020
* *Saksa 2024*
* *2028*
* *2032*

 |
|  |
| Karsinnat | 
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024
* *2028*
* *2032*

 |
|  |
| Loppuottelut | 
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 |
|  |
| Kokoonpanot | 
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* 2024

 |

 |